[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 23.12.2008

KOM(2008) 879 endelig

MEDDELELSE FRA KOMMISSIONEN TIL RÅDET OG EUROPA-PARLAMENTET

UDVIKLING OG KONSOLIDERING AF DELEGATIONSTJENESTEN: IVÆRKSÆTTELSE AF FORANSTALTNINGERNE FOR 2008

MEDDELELSE FRA KOMMISSIONEN TIL RÅDET OG EUROPA-PARLAMENTET

UDVIKLING OG KONSOLIDERING AF DELEGATIONSTJENESTEN: IVÆRKSÆTTELSE AF FORANSTALTNINGERNE FOR 2008

1. INDLEDNING

Kommissionen besluttede i sin meddelelse om udvikling og konsolidering af delegationstjenesten: 2007-2008, som blev vedtaget den 10. maj 2007[1], at den i 2007 ville oprette delegationer i Aserbajdsjan, Montenegro, Timor Leste og ved Den Afrikanske Union, samt kontorer i de lande, hvor den allerede havde en delegation (Juba og Astana) og at den ville opgradere de to eksisterende regionale delegationer i Armenien og Kap Verde. Disse beslutninger er nu gennemført.

I meddelelsen af 10. maj 2007 var der påtænkt en række tiltag, som skulle realiseres i 2008 afhængigt af de disponible ressourcer: Der skulle oprettes en fast repræsentation ved Europarådet i Strasbourg, en delegation i Usbekistan og de regionale delegationer i Kirgisistan, Tadsjikistan, Nepal, Togo, Liberia, Djibouti og Yemen skulle opgraderes.

På baggrund af tildelingerne i 2008-budgettet til delegationstjenesten og vedtagelsen i juni af en omfordelingsplan for 96 stillinger i delegationstjenesten, som er ved at blive gennemført, er det nu muligt at gennemføre de planlagte tiltag.

Desuden foreslås der bedre administrative rammer for de tjenestesteder, hvor Kommissionen ud over en delegation har brug for at være til stede på længere sigt for at sikre, at tiltagene følges op. I den forbindelse foreslås følgende nye tjenestesteder: Belize, Comorerne, Congo (Goma), Mongoliet, Myanmar/Burma, Panama og Samoa.

2. UDVIKLING AF DELEGATIONSNETTET

2. 1. Oprettelse af delegationer

Det er bekræftet, at der vil blive oprettet to nye delegationer på grundlag af eksisterende eller forventede ressourcer i 2009: Der er tale om oprettelse af en delegation i Usbekistan og en delegation ved Europarådet i Strasbourg. Disse tiltag var allerede påtænkt i Kommissionens meddelelse af 6. juni 2005, men har hidtil ikke kunnet gennemføres på grund af manglende ressourcer.

Oprettelsen af delegationen i Usbekistan skal ses i sammenhæng med EU's stigende interesse i Centralasien. Usbekistan, som ligger i regionens hjerte, er et at de største lande, navnlig på grund af indbyggertallet. Forbindelserne mellem EU og Usbekistan er blevet stærkere med positive signaler fra de usbekiske myndigheder, herunder på menneskerettighedsområdet. Kommissionens tilstedeværelse vil opmuntre til yderligere fremskridt, samtidig med at EU's interesser i højere grad kan varetages.

Med hensyn til Europarådet drejer det sig først og fremmest om at drage konsekvenserne af de tættere forbindelser mellem EU og Europarådet. Der er således et stigende antal følsomme sager, som kræver konstant opfølgning, og for hvilke begge parter har et ansvar. Europarådet er desuden en af de institutioner, hvor forbindelserne med Rusland, Balkanlandene eller disses nabolande etableres. Desuden bør der tages hensyn til, at der mellem EU og Europarådet nu er tættere formelle forbindelser, som er godkendt på politisk plan med undertegnelsen i maj 2007 af et aftalememorandum, som fastsætter en ny ramme for at styrke samarbejdet og den politiske dialog.

Kommissionens tjenestegrene vil gennemføre tiltagene hurtigst muligt, efter at beslutningen er truffet, og aftalerne om oprettelse er undertegnet.

2. 2. Opgradering af de regionale delegationer

Det foreslås at opgradere de regionale delegationer i Djibouti, Kirgisistan, Liberia, Nepal, Tadsjikistan, Togo og Yemen.

For Kirgisistans og Tadsjikistans vedkommende skal opgraderingen af de regionale delegationer ses i sammenhæng med EU's engagement, som blev fremført i EU's strategi for et nyt partnerskab med Centralasien, der blev vedtaget af Rådet i juni 2007.

Ændringen af den regionale delegations status i Djibouti sker som led i Kommissionens nye strategi for Afrikas Horn. Den er en følge af behovet for at knytte tættere forbindelser med en stabil forhandlingspartner, som ligger strategisk godt i knudepunktet for diverse økonomiske, kulturelle og religiøse påvirkninger, og som kan sikre større åbenhed og dialog med alle kræfter i regionen.

Det forhold, at Kommissionen er næsten ene om at være til stede i Liberia betyder, at den ud over at genskabe situationen fra før borgerkrigens udbrud, bør repræsentere EU, som er den andenstørste bidragsyder efter USA, på stedet. Kommissionen bør ligeledes styrke sin tilstedeværelse på grund af de tilsagn, den har givet myndighederne i Liberia, den betydelige bistandspakke, der skal forvaltes, og behovet for at sikre politisk synlighed i et land med så stor mediedækning på det afrikanske kontinent.

Forslaget om at opgradere den regionale delegation i Nepal , som i øjeblikket sorterer under delegationen i New Delhi, skal ses i sammenhæng med den igangværende fredsproces i landet. Sidstnævnte har store konsekvenser for de politiske forbindelser mellem Nepal og EU og på Kommissionens indsats inden for udviklingssamarbejde og humanitær bistand.

Kommissionens tilstedeværelse i Togo bør styrkes ikke blot som følge af, at samarbejdet er blevet genoptaget efter Rådets afgørelse af 13. november 2006, men navnlig som led i normaliseringen af EU's forbindelser med landet efter 20 års krise og opfølgningen af demokratiseringen, reformerne og forbedringen af regeringsførelsen, som Kommissionen har slået til lyd for. Kommissionen deltager aktivt i processen, og delegationens rolle i forbindelse med opfølgningen på afslutningen af proceduren i artikel 96 i Cotonou-aftalen kan kun udfyldes ved hjælp af en delegation med fulde beføjelser. Sådanne tiltag bidrager væsentligt til den politiske stabilitet i delregionen.

Det er de tætte forbindelser med Yemen vedrørende udviklingsbistand og EU's faste politiske støtte, navnlig til regeringsførelse og demokratisering, der ligger bag beslutningen om at opgradere delegationen i Yemen. I betragtning af, hvor vigtigt stabiliteten i Yemen er for den regionale sikkerhed (Golfen og Afrikas Horn) og for bekæmpelsen af terrorismen, vil EU fastholde sin støtte i de kommende år, og EU's tilstedeværelse vil nødvendigvis vokse.

2. 3. Oprettelse af særskilte tjenestesteder

Ud over ECHO's kontorer, hvis ledelse forestås af samme generaldirektorat, viser erfaringen, at der bør oprettes særskilte tjenestesteder for at lette Kommissionens arbejde enten i lande, hvor der allerede findes en delegation i hovedstaden, eller i lande, hvor der ikke (længere) findes en delegation.

Der bør ved en forudgående politisk beslutning skabes bedre rammer og et klart retligt grundlag for Kommissionens personale og infrastruktur i disse tjenestesteder. Afhængigt af den politiske kontekst, som arbejdet skal udføres i, foreslås det at skelne mellem på den ene side oprettelse af nye tjenestesteder i de lande, hvor Kommissionen allerede har en delegation, og på den anden side oprettelse af nye tjenestesteder i de lande, hvor Kommissionen ikke er repræsenteret ved en delegation. I begge tilfælde er det en forudsætning, at Kommissionen har det pågældende lands accept, og at der fastsættes "oprettelsesbetingelser" for Kommissionen, hvilket sker ved en verbalnote/aftale i det første tilfælde og ved brevveksling i det andet tilfælde.

2.3.1. Nye tjenestesteder i lande, hvor der er en delegation

Det foreslås at oprette et nyt tjenested i Goma (Den Demokratiske Republik Congo), som sorterer under delegationen i Kinshasa. Det drejer sig om at give EU de bedste betingelser for fortsat at øve indflydelse på styringen af krisen i De Store Søers område og især påtage sig rollen som mægler og observatør i henholdsvis Gomaprocessen og Nairobiprocessen. Kommissionen vil dermed slutte sig til andre medlemmer af det internationale samfund, navnlig til EU's særlige repræsentants faste repræsentation og den fælles sikkerheds- og forsvarspolitiks missioner (EUPOL/EUSEC), samt til visse medlemsstater, som har fulgt EU's henstilling om at sikre tilstedeværelse i Goma. Kommissionens tilstedeværelse i Goma bør ud over opfølgningen på den politiske proces også lette forvaltningen af fællesskabsprogrammerne i Den Demokratiske Republik Congos østlige del betydeligt.

Det bør specificeres i den aftale, som skal indgås med de congolesiske myndigheder, at ordningen for privilegier og immuniteter, som er omhandlet i etableringsaftalen, også gælder personalet på dette kontor.

Oprettelsen af kontoret medfører ikke ekstra samlede udgifter for delegationstjenesten: Den skal dækkes ved en omfordeling af de eksisterende ressourcer, der er planlagt for 2009.

2.3.2. Nye tjenestesteder i lande, hvor der ikke er en delegation

Det drejer sig om at få fastlagt et klart retlig grundlag for, hvordan EF's ansatte kan fortsætte deres arbejde i bestemte lande. Derved skal ansatte med særlige missioner, som er fastlagt i ad hoc-brevvekslinger med værtslandet, kunne fuldende deres mission under bedst mulige vilkår, idet de bor på stedet, så længe missionen varer. Den gældende ordning for immuniteter skal fremgå af disse brevvekslinger mellem Kommissæren med ansvar for eksterne forbindelser og værtslandets kompetente myndigheder.

I den forbindelse foreslås det at oprette et tjenestested i Panama (det land, hvor chefen for delegationen i Nicaragua er akkrediteret). Der blev oprettet et forbindelseskontor med ansvar for opfølgning af samarbejdsprojekter i april 2003. Det sorterer under den regionale delegation i Costa Rica, som selv hører under delegationen i Nicaragua. Bevarelsen af kontoret skyldes, at der er planlagt betydeligt højere samarbejdsbeløb for perioden 2007-2013. Ligeledes foreslås det at oprette et tjenestested i Samoa (det land, hvor lederen af delegationen i Fiji er akkrediteret) for at sikre, at der følges ordentligt op projekterne på stedet ved hjælp af det eksisterende kontor.

En fast tilstedeværelse i Belize (det land, hvor lederen af delegationen i Jamaica er akkrediteret), i Comorerne (det land, hvor lederen af delegationen i Mauritius er akkrediteret) og i Myanmar/Burma (det land, hvor lederen af delegationen i Thailand er akkrediteret) kan vise sig at blive nødvendig på kort sigt for at sikre, at støtten forvaltes effektivt, og at opfølgningen tilpasses nøje til den politiske situation.

Opfølgningen af projekterne i disse lande skal i øjeblikket varetages ved hjælp af missioner, som foretages af personale med base i de kompetente delegationer. Det drejer sig enten om missioner af længere varighed eller om hyppige, men korte missioner, hvilket er utilfredsstillende i forhold til de opgaver, der skal varetages, og til tider vanskeligt at organisere. Den manglende faste tilstedeværelse er medvirkende til, at gennemførelsen forsinkes, navnlig når der er krav om forudgående kontrol, og den øger risikoen for manglende kapacitet i modtagerlandenes administrationer, når disse er involveret i drifts- og finansforvaltningen af fællesskabsressourcerne. Det foreslås allerede nu at godkende oprettelsen af to nye tjenestesteder i disse lande. Denne foranstaltning vil blive sat i værk, så snart det er muligt at omfordele de eksisterende ressourcer.

Det foreslås ligeledes at tillade, at der på grundlag af de nuværende ressourcer oprettes et nyt tjenestested i Mongoliet (land, hvor lederen af delegationen i Kina er akkrediteret) for at forbedre projektopfølgningen på lokalniveau, navnlig i betragtning af de vanskelige adgangsforhold. Opfølgningen blev frem til september 2004 varetaget af TACIS-kontoret. Men kontoret har været lukket, siden tiltagene i Mongoliet under TACIS-programmet blev overflyttet til ALA, og opfølgningen af indsatsen varetages ved hjælp af en servicekontrakt.

3. PERSONALE- OG BUDGETRESSOURCER

Styringsudvalget for delegationstjenesten besluttede på sit møde den 18. januar 2008 at afsætte 18 tjenestemandsstillinger fra 2008-tildelingen til udvikling af nettet i 2008, idet oprettelsen af delegationer ved Europarådet og i Usbekistan, samt en opgradering af delegationerne i Liberia, Togo og Yemen blev opprioriteret. Ifølge omfordelingsplanen, som blev vedtaget den 17. juni 2008, skal yderligere 16 tjenestemandsstillinger tilvejebringes, hvis også delegationerne i Djibouti, Kirgisistan, Nepal og Tadsjikistan skal opgraderes.

Det foreslås derfor at tildele de 34 tjenestemandsstillinger, der er til rådighed (18 fra 2008-tildelingen og 16 stillinger ved hjælp af en omfordeling), og de nødvendige stillinger som kontraktansatte og lokalansatte som angivet i nedenstående tabel. Denne tildeling til oprettelse og opgradering af delegationerne foregriber ikke den fremtidige udvikling i personalet, navnlig med hensyn til kontraktansatte og lokalansatte, som i givet fald skal finansieres ved hjælp af bevillinger på tidl. B..A-poster/EUF-midler i forbindelse med støttens gennemførelse.

Generelt set dækkes udgifterne til de forskellige tiltag, der er omhandlet i punkt 2 ovenfor, og som i praksis hovedsageligt gennemføres i 2009, ved en omfordeling af de personale- og budgetmidler, som fandtes i 2008/allerede var planlagt for 2009, idet de disponible midler rationaliseres, således at de kan dække nye omkostninger til drift, infrastruktur, personale mv.

Planlagt personale til oprettelse eller opgradering |

Delegation | Rubrik 5 | Tidl. B..A-poster/ EUF-midler |

AD | AST | AC | AL | AC | AL |

Europarådet | 1 | 1 |

Usbekistan | 3 | 2 | 1 | 3 | 1 | 1 |

Djibouti (opgradering) | 2 | 2 | 2 | 2 |

Kirgisistan (opgradering) | 2 | 2 | 2 | 2 |

Liberia (opgradering) | 2 | 2 | 2 | 2 |

Nepal (opgradering) | 2 | 2 | 2 | 2 |

Tadsjikistan (opgradering) | 2 | 2 | 2 | 2 |

Togo (opgradering) | 2 | 2 | 2 | 2 |

Yemen (opgradering) | 2 | 2 | 2 | 2 |

I ALT | 18 | 16 | 2 | 3 | 15 | 15 |

Oversigten nedenfor viser, hvilke budgetmidler der skal tilvejebringes fordelt på henholdsvis etableringsudgifter (engangsudgifter, som følger direkte af de planlagte oprettelser eller opgraderinger af delegationer) og årlige udgifter (faste udgifter til drift af de nye eller opgraderede delegationer afhængigt af deres nye sammensætning).

Budgetmidler til oprettelser |

Delegation | Etableringsomkostninger | Årlige omkostninger |

Europarådet | 309 990 EUR | 629 810 EUR |

Usbekistan | 667 245 EUR | 2 033 870 EUR |

Djibouti (opgradering) | 595 160 EUR | 1 600 910 EUR |

Kirgisistan (opgradering) | 595 160 EUR | 1 600 910 EUR |

Liberia (opgradering) | 558 660 EUR | 1 597 310 EUR |

Nepal (opgradering) | 595 160 EUR | 1 600 910 EUR |

Tadsjikistan (opgradering) | 595 160 EUR | 1 600 910 EUR |

Togo (opgradering) | 558 660 EUR | 1 597 310 EUR |

Yemen (opgradering) | 558 660 EUR | 1 597 310 EUR |

I ALT | 5 033 855 EUR | 13 859 250 EUR |

FINANSIERINGSOVERSIGT TIL FORSLAGET

1. FORSLAGETS BETEGNELSE

MEDDELELSE FRA KOMMISSIONEN TIL RÅDET OG EUROPA-PARLAMENTET – UDVIKLING OG KONSOLIDERING AF DELEGATIONSTJENESTEN: IVÆRKSÆTTELSE AF FORANSTALTNINGERNE FOR 2008

2. ABM-/ABB-RAMME

EKSTERNE FORBINDELSER - delegationstjenesten

3. BUDGETPOSTER

3.1. Budgetposternes nummer og tekst (aktionsposter og dermed forbundne poster vedrørende teknisk og administrativ bistand (tidl. B..A-poster)):

XX.010102: Udgifter vedrørende tjenstgørende personale ved EU-delegationer

XX.010202: Eksternt personale ved Kommissionens delegationer

XX.010212: Andre administrationsudgifter for Kommissionens delegationer

XX.010302: Bygninger og dertil knyttede udgifter for EU-delegationer

19.010401: Instrument for udviklingssamarbejde og økonomisk samarbejde – administrationsudgifter

21.010410: Den Europæiske Udviklingsfond - administrationsudgifter.

3.2. Foranstaltningens og de finansielle virkningers varighed:

Den udvidelse, der foreslås i denne meddelelse, vil blive iværksat ved udgangen af regnskabsåret 2008. Da der er tale om at oprette eller opgradere delegationer, som skal drives videre, er foranstaltningens varighed ikke begrænset.

3.3. Budgetoplysninger:

Budgetpost | Udgiftstype | Nye | EFTA-bidrag | Bidrag fra ansøgerlandene | Udgifts-område i de finansielle overslag |

XX.010102 | Ikke-oblig. | Ikke-opdelte | JA | NEJ | NEJ | Nr. 5 |

XX.010202 | Ikke-oblig. | Ikke-opdelte | JA | NEJ | NEJ | Nr. 5 |

XX.010212 | Ikke-oblig. | Ikke-opdelte | JA | NEJ | NEJ | Nr. 5 |

XX.010302 | Ikke-oblig. | Ikke-opdelte | JA | NEJ | NEJ | Nr. 5 |

19.010401 | Ikke-oblig. | Ikke-opdelte | JA | NEJ | NEJ | Nr. 4 |

21.010410 | Ikke-oblig. | Ikke-opdelte | JA | NEJ | NEJ | Nr. 4 |

4. SAMMENFATNING AF RESSOURCERNE

4.1. Finansielle ressourcer

4.1.1. Sammenfatning af forpligtelsesbevillinger (FB) og betalingsbevillinger (BB)

i mio. EUR (3 decimaler)

Udgiftstype | Punkt | 2009 | 2010 | 2011 | 2012 | 2013 og ff. | I alt |

Driftsudgifter[2] |

Forpligtelsesbevillinger (FB) | 8.1. | a |

Betalingsbevillinger (BB) | b |

Administrative udgifter inden for referencebeløbet[3] |

Teknisk og administrativ bistand (IOB) |

8.2.4. | c | 5,686 | 4,084 | 4,084 | 4,084 | 4,084 | 22,022 |

SAMLET REFERENCEBELØB |

Forpligtelsesbevillinger | a + c | 5,686 | 4,084 | 4,084 | 4,084 | 4,084 | 22,022 |

Betalingsbevillinger | b + c | 5,686 | 4,084 | 4,084 | 4,084 | 4,084 | 22,022 |

Administrative udgifter, der ikke er medtaget i referencebeløbet[4] |

Personaleressourcer og dermed forbundne udgifter (IOB) | 8.2.5. | d | 7,242 | 5,938 | 5,938 | 5,938 | 5,938 | 30,994 |

Administrative udgifter, undtagen udgifter til personaleressourcer og dermed forbundne udgifter, ikke medtaget i referencebeløbet (IOB) | 8.2.6. | e | 5,965 | 3,838 | 3,838 | 3,838 | 3,838 | 21,317 |

Samlede anslåede finansielle omkostninger ved foranstaltningen |

FB I ALT, inkl. udgifter til personaleressourcer | a + c + d + e | 18,893 | 13,860 | 13,860 | 13,860 | 13,860 | 74,333 |

BB I ALT, inkl. udgifter til personaleressourcer | b + c + d + e | 18,893 | 13,860 | 13,860 | 13,860 | 13,860 | 74,333 |

:

4.1.2. Forenelighed med den finansielle programmering

( Forslaget er foreneligt med den gældende finansielle programmering.

( Forslaget kræver omprogrammering af det relevante udgiftsområde i de finansielle overslag.

( Forslaget kan kræve anvendelse af bestemmelserne i den interinstitutionelle aftale[5] (dvs. fleksibilitetsinstrumentet eller revision af de finansielle overslag).

4.1.3. Finansielle virkninger på indtægtssiden

( Forslaget har ingen indflydelse på indtægterne

( Forslaget har finansielle virkninger – virkningerne for indtægterne er som følger: Ikke relevant

4.2. Personaleressourcer (fuldtidsækvivalenter) (herunder tjenestemænd, midlertidigt ansatte og eksternt personale) – se nærmere under punkt 8.2.1.

Årlige behov | 2009 | 2010 | 2011 | 2012 | 2013 og ff. |

Personaleressourcer i alt | 69 | 69 | 69 | 69 | 69 |

5. SÆRLIGE FORHOLD OG MÅL

5.1. Behov, der skal dækkes på kort eller lang sigt

I 2008 går tiltagene ud på at oprette to nye delegationer i Usbekistan og ved Europarådet i Strasbourg og på at opgradere de regionale delegationer i Djibouti, Kirgisistan, Liberia, Nepal, Tadsjikistan, Togo og Yemen.

Ekstraudgifterne vil blive dækket af eksisterende bevillinger og i 2009 ved hjælp af en prioritering af de forskellige tiltag.

5.2. Merværdien af Fællesskabets engagement og forslagets sammenhæng med andre finansielle instrumenter og eventuel synergi

I betragtning af den seneste internationale udvikling har man for at uddybe de økonomiske og politiske forbindelser med de pågældende lande og organisationer skønnet det nødvendigt at udbygge delegationsnettet ved at oprette delegationer i Usbekistan og ved Europarådet eller ved at opgradere de allerede eksisterende regionale delegationer i Djibouti, Kirgisistan, Liberia, Nepal, Tadsjikistan, Togo og Yemen.

5.3. Forslagets mål, forventede resultater og øvrige indikatorer set i forbindelse med ABM-rammen

Kommissionen sættes med disse tiltag i stand til bedre at forvalte alle sine aktiviteter i de pågældende lande.

5.4. Gennemførelsesmetode (vejledende)

( Central forvaltning

( Direkte af Kommissionen

( Indirekte ved delegation til:

( Forvaltningsorganer

( Organer oprettet af Fællesskaberne, jf. artikel 185 i finansforordningen

( Nationale offentlige organer eller public service-organer.

( Fælles eller decentral forvaltning

( med medlemsstaterne ٱ

( med tredjelande

( Fælles forvaltning med internationale organisationer (angiv nærmere)

Relevante bemærkninger:

6. OVERVÅGNING OG EVALUERING

6.1. Overvågningssystem

Udgifter, der afholdes lokalt af delegationerne, følger de finansielle kanaler, som de ved uddelegering bemyndigede anvisningsberettigede (delegationscheferne) har oprettet på stedet, og kontrolleres efterfølgende af hovedsædets tjenestegrene. De pågældende delegationer vil blive en del af Kommissionens delegationsnetværk og er derfor omfattet af de kontrolbesøg, der gennemføres af delegationstjenestens inspektion og interne kontrol.

6.2. Evaluering

6.2.1. Forudgående evaluering

Beslutningen om at oprette nye delegationer træffes på grundlag af behov, der opstår som følge af udviklingen i Kommissionens økonomiske og politiske forbindelser med de pågældende lande i nært samarbejde med alle andre berørte tjenestegrene og generaldirektorater.

6.2.2. Forholdsregler efter en midtvejsevaluering eller efterfølgende evaluering (konklusioner, der kan drages af lignende tidligere erfaringer)

Ikke relevant

6.2.3. Regler for fremtidige evalueringer og deres hyppighed

Delegationsnettet tages op til revision jævnligt, for så vidt angår politiske prioriteter og en optimal udnyttelse af de eksisterende ressourcer. Der vil blive taget stilling til, om nettet skal rationaliseres eller udvides på grundlag af udviklingen af de økonomiske og politiske forbindelser med de pågældende lande og de disponible ressourcer.

7. FORHOLDSREGLER MOD SVIG

Funktionsadskillelsen sikres ved hjælp af de finansielle kredsløb, der er foreskrevet i fællesskabslovgivningen, som underbygges med en regelmæssig efterfølgende kontrol, der foretages af hovedsædet.

8. RESSOURCER

8.1. Finansielle omkostninger i forbindelse med forslagets mål

Ikke relevant

8.2. Administrative udgifter

8.2.1. Personaleressourcer – antal og type

Stillingstyper | Personale til forvaltning af foranstaltningen ved brug af eksisterende og/eller yderligere ressourcer (antal stillinger/fuldtidsækvivalenter) |

2009 | 2010 | 2011 | 2012 | 2013 og ff. |

Tjenestemænd eller midlertidigt ansatte[6] (XX 01 01 02 01) | A*/AD | 18 | 18 | 18 | 18 | 18 |

B*, C*/AST | 16 | 16 | 16 | 16 | 16 |

Personale[7], der finansieres over art. XX 01 02 02 01 | 5 | 5 | 5 | 5 | 5 |

Andet personale[8], der finansieres over 19.010401 21.010410 (EUF) | 19 11 | 19 11 | 19 11 | 19 11 | 19 11 |

I ALT | 69 | 69 | 69 | 69 | 69 |

8.2.2. Opgavebeskrivelse

Det drejer sig om forvaltningen og repræsentationen af Fællesskabets politikker i de pågældende lande eller organisationer.

8.2.3. Kilde til personaleressourcer (vedtægtsomfattede)

Behovet for personale- og administrationsressourcer skal dækkes af den bevilling, der tildeles det forvaltende generaldirektorat i forbindelse med de årlige bevillinger i lyset af de budgetbegrænsninger, der gør sig gældende.

( Stillinger, der i øjeblikket er afsat til forvaltningen af programmet, og som skal erstattes eller forlænges

( Stillinger, der er forhåndsallokeret i forbindelse med APS/FBF-proceduren for år n (18 tjenestemandsstillinger)

( Stillinger, hvorom der skal ansøges i forbindelse med den næste APS/FBF-procedure

( Stillinger, som skal omfordeles under anvendelse af eksisterende ressourcer inden for den pågældende tjeneste (intern omfordeling) – resten af de nødvendige stillinger

( Stillinger, der er nødvendige i år n, men ikke forudset i APS/FBF-proceduren for det pågældende år

Behovet for personale- og administrationsressourcer skal dækkes af den bevilling, der tildeles det forvaltende generaldirektorat i forbindelse med de årlige bevillinger i lyset af de budgetbegrænsninger, der gør sig gældende.

8.2.4. Andre administrative udgifter, der er medtaget i referencebeløbet (XX 01 04/05 – udgifter til administrativ forvaltning)

i mio. EUR (3 decimaler)

Budgetpost (nummer og betegnelse) | 2009 | 2010 | 2011 | 2012 | 2013 og ff. | I ALT |

1. Teknisk og administrativ bistand (herunder personaleudgifter) |

Forvaltningsorganer[9] |

Anden teknisk og administrativ bistand |

- interne 19.010401 | 3,504 | 2,506 | 2,506 | 2,506 | 2,506 | 13,528 |

21.010410 (EUF) | 2,182 | 1,578 | 1,578 | 1,578 | 1,578 | 8,494 |

- ekstern |

Teknisk og administrativ bistand i alt | 5,686 | 4,084 | 4,084 | 4,084 | 4,084 | 22,022 |

8.2.5. Udgifter til personaleressourcer og dermed forbundne udgifter, der ikke er medtaget i referencebeløbet

i mio. EUR (3 decimaler)

Arten af personaleressourcer | 2009 | 2010 | 2011 | 2012 | 2013 og ff. | I ALT |

Tjenestemænd og midlertidigt ansatte (XX 01 01) | 6,929 | 5,695 | 5,695 | 5,695 | 5,695 | 29,709 |

Personale, som finansieres ved artikel XX 01 02 (hjælpeansatte, nationale eksperter, kontraktansatte osv.) (oplys budgetpost) | 0,313 | 0,243 | 0,243 | 0,243 | 0,243 | 1,285 |

Samlede udgifter til personaleressourcer og dermed forbundne udgifter (IKKE medtaget i referencebeløbet) | 7,242 | 5,938 | 5,938 | 5,938 | 5,938 | 30,994 |

Beregning – Tjenestemænd og midlertidigt ansatte |

Se bilaget |

Beregning – Personale, der finansieres over art. XX 01 02 |

Se bilaget |

8.2.6. Andre administrative udgifter, der ikke er medtaget i referencebeløbet i mio. EUR (3 decimaler) |

2009 | 2010 | 2011 | 2012 | 2013 og ff. | I ALT |

XXXX 01 02 11 01 – Tjenesterejser | 0,302 | 0,302 | 0,302 | 0,302 | 0,302 | 1,510 |

XX |

XX |

XX |

2. Andre forvaltningsudgifter i alt (XX 01 02 12) | 0,302 | 0,302 | 0,302 | 0,302 | 0,302 | 1,510 |

3. Andre udgifter af administrativ karakter XX 01 03 02 01 Udgifter til køb og leje m.m. XX 01 03 02 02 Udstyr, møbler, forsyninger og tjenesteydelser | 2,814 2,849 | 2,521 1,015 | 2,521 1,015 | 2,521 1,015 | 2,521 1,015 | 12,898 6,909 |

Administrative udgifter i alt, undtagen udgifter til personaleressourcer og dermed forbundne udgifter (IKKE medtaget i referencebeløbet) | 5,965 | 3,838 | 3,838 | 3,838 | 3,838 | 21,317 |

Beregning – Andre administrative udgifter, der ikke er medtaget i referencebeløbet |

[…] |

8.3. Generelle bemærkninger

Gennemførelsen af ovennævnte tiltag på grundlag af de ressourcer, der er til rådighed i 2009, vil i de følgende år under ingen omstændigheder blive efterfulgt at en stigning af delegationstjenestens overordnede tilbagevendende udgifter.

[1] KOM(2007) 206 endelig.

[2] Udgifter, som ikke henhører under kapitel xx 01 i afsnit xx.

[3] Udgifter inden for artikel xx 01 04 i afsnit xx.

[4] Udgifter inden for kapitel xx 01, som ikke henhører under artikel xx 01 04 eller xx 01 05.

[5] Se punkt 19 og 24 i den interinstitutionelle aftale.

[6] Udgifter, der IKKE er medtaget i referencebeløbet.

[7] Udgifter, der IKKE er medtaget i referencebeløbet.

[8] Udgifter, der er medtaget i referencebeløbet.

[9] Der skal henvises til den specifikke finansieringsoversigt for det eller de pågældende forvaltningsorganer.